Θρακικό βασίλειο (υποτελές στη Ρώμη)

[σύνδεσμος=//upload.wikimedia.org/wikipedia/commons/thumb/c/cb/Roman Thrace Augustus Rhoemetalces Pythodoris.jpg/220px-Roman Thrace Augustus Rhoemetalces Pythodoris.jpg|μικρογραφία|300εσ|Νόμισμα [Ροιμητάλκης Α΄|Ροιμητάλκη Α΄ (βασ. 11 π.Χ.–12 μ.Χ.). Στην εμπρόσθια όψη φαίνονται ο Ροιμητάλκης Α΄ και η σύζυγός του Πυθοδωρίδα Α΄ με επιγρ. :ΒΑΣΙΛΕΩΣ ΡΟΙΜΗΤΑΛΚΟΥ. Στην άλλη ο αυτοκράτορας Αύγουστος με επιγρ. ΚΑΙΣΑΡΟΣ ΣΕΒΑΣΤΟΥ.]]

Το **Θρακικό βασίλειο**, εναλλακτικά και το **βασίλειο των Σαπαίων**, ήταν ένα αρχαίο θρακικό κράτος στα νοτιοανατολικά Βαλκάνια, που υπήρχε από τα μέσα του 1ου αι. π.Χ. έως το 46 μ.Χ. Διαδεχόμενο το βασίλειο των Οδρυσών της Θράκης της Κλασικής και Ελληνιστικής εποχής, κυριαρχούσε η φυλή των Σαπαίων, που κυβέρνησε από την πρωτεύουσά τους Bιζύη στη σημερινή βορειοδυτική Τουρκία. Αρχικά μόνο περιορισμένης σημασίας, η δύναμή του αυξήθηκε σημαντικά στον αρχαίο ρωμαϊκό κόσμο ως πελατειακό κράτος της ύστερης Ρωμαϊκής Δημοκρατίας. Μετά τη μάχη του Ακτίου το 31 π.Χ. ο Οκταβιανός (αργότερα αυτοκράτορας Αύγουστος) εγκατέστησε μια νέα δυναστεία, που αποδείχθηκε πολύ πιστή και επεκτατική. Κατακτώντας και κυβερνώντας μεγάλο μέρος της Θράκης για λογαριασμό της Ρωμαϊκής Αυτοκρατορίας, διατηρήθηκε μέχρι το 46 μ.Χ., όταν ο αυτοκράτορας Κλαύδιος προσάρτησε το βασίλειο και μετέτρεψε τη Θράκη σε ρωμαϊκή επαρχία.

## Ιστορία
Στα τέλη του 2ου και στις αρχές του 1ου αι. π.Χ., η Θράκη ήταν πολιτικά διαλυμένη και υπόκειτο σε συνεχείς μάχες μεταξύ τοπικών και ξένων δυνάμεων. Ταυτόχρονα, η Ρωμαϊκή Δημοκρατία προσπάθησε να ασκήσει μεγαλύτερη επιρροή στην περιοχή.  Οι Ρωμαίοι αντιμετώπισαν μεγάλη αντίσταση και υπέστησαν επανειλημμένες ήττες στα χέρια των θρακικών φυλών, κυρίως των Βησσών. Ωστόσο οι Ρωμαίοι περιόρισαν σταδιακά τις επιδρομές των Θρακών στις γύρω περιοχές, που κυριαρχούσαν οι Ρωμαίοι, όπως αυτή της αρχαίας Μακεδονίας. 

Στα μέσα του 1ου αι. π.Χ., ένα από τα σημαντικότερα θρακικά φύλα ήταν οι Σαπαίοι.  Τελικά έγιναν σύμμαχοι και πελάτες της Ρώμης. Ωστόσο, πολλοί Θράκες συνέχισαν να αντιτίθενται τόσο στους Σαπαίους, όσο και στους Ρωμαίους. Γύρω στο 13 π.Χ. οι Βήσσοι υπό έναν ιερέα ονόματι Βολόγαισο επαναστάτησαν και σκότωσαν τον Θράκα βασιλιά. Η Ρωμαϊκή Αυτοκρατορία κατέστειλε την εξέγερση και κατά συνέπεια επέκτεινε τις κτήσεις της κατά μήκος του Δούναβη. Μια άλλη ανεπιτυχής εξέγερση ξεκίνησε το 11 π.Χ. 

Η δύναμη του θρακικού βασιλείου μειώθηκε, καθώς η βασιλική οικογένεια ενεπλάκη σε δυναστικές συγκρούσεις και εμφύλιους πολέμους. Όταν ο Σαπαίος ηγεμόνας Ροιμητάλκης Α΄ απεβίωσε το 12 μ.Χ., οι Ρωμαίοι μοίρασαν το βασίλειό του στον γιο του Κότυ Γ΄ (Σαπαίων) και στον αδελφό του Ρησκούπορι Β΄ (Σαπαίων), αλλά οι δύο ηγεμόνες άρχισαν γρήγορα να μάχονται μεταξύ τους. Ο Κότυς Γ΄ δολοφονήθηκε από τον θείο του το 19 π.Χ., οπότε οι Ρωμαίοι τον καθαίρεσαν και επέλεξαν νέους βασιλείς από τις δύο γραμμές. Περαιτέρω εξεγέρσεις συνέχισαν να ταράσσουν στο θρακικό βασίλειο, όπως όταν το 21 μ.Χ. οι εξεγερμένοι πολιόρκησαν τον βασιλιά Ροιμηταλκη Β΄. Σώθηκε από την επέμβαση του ρωμαϊκού στρατού. Με τη σειρά του, ο Ροιμητάλκης Β΄ βοήθησε τους Ρωμαίους να καταπνίξουν μια εξέγερση μεταξύ των ορεινών φυλών της νότιας Θράκης το 26 μ.Χ. Γύρω στο 44/45 μ.Χ. άρχισε μια άλλη εξέγερση, κατά την οποία σκοτώθηκε ο βασιλιάς Ροιμητάλκης Γ΄. Το 46 μ.Χ. ο Ρωμαίος αυτοκράτορας Κλαύδιος έβαλε τέλος στο βασίλειο, προσαρτώντας το. 

## Βιβλιογραφικές αναφορές
* Webber, Christopher (2001). The Thracians 700 BC – AD 46. Oxford: Osprey Publishing. ISBN 978-1841763293.
* Delev, Peter (2016a). "Between Pharsalus and Philippi. Thrace in the Forties BC". Thracia. 21: 49–59. ISSN 0204-9872

### Περαιτέρω ανάγνωση
* 
* 
* 
* 
* 
* 

Κατηγορία:Ρωμαϊκά υποτελή βασίλεια
Κατηγορία:Αρχαία Ρώμη
Κατηγορία:Αρχαία φύλα στα Βαλκάνια
Κατηγορία:Αρχαία Θράκη